Christine Deschaumes
D Christine Deschaumes isch e ehmoligi franzesischi Schauspiileri. Im dytsche Sprochruum isch si vor allem bekannt wore dur ihri Roll as Fleur de Marie in dr Färnsehserie Les mystères de Paris (dt. „Die Geheimnisse von Paris“). Syt ihre Hochzyt haißt si Christine Dorcet-Deschaumes.

Uusbidlig un Beruef 
Vu 1976 bis 1978 het z Lyon si Schauspiil studiert an dr École nationale supérieure des arts et techniques du théâtre (ENSATT) un vu 1978 bis 1981 an dr Ecole Nationale Supérieure d'Art Dramatique z Paris.

D Christine Deschaumes het 27 Johr lang as Film-, Theater un Färnsehschauspiileri gschafft, Ändi 2002 het si mit dr Schauspiilerei ufghert. 

Vu April 2001 bis Dezämber 2005 isch si stellverdrättendi Burgermaischteri vu dr Gmai Romainville gsii. Am Atelier International de Théâtre Blanche Salant het si vu Septämber 2004 bis Juni 2008 as Lehreri gschafft.

An dr Savoirpsy - École de formation en psychothérapie het si vu 1998 bis 2002 e dreijehrigi Uusbildig in analytischer Relaxotherapy gmacht un ab 2010 e dreijehrigi Uusbildig in Gstalttherapy an dr Ecole Parisienne de Gestalt. Syt Jänner 2004 schafft si as sälbständigi Gstalt- un Relaxotherapeuti.

Filmografy 
 1978 Au théâtre ce soir (TV-Serie, Episod 394 „Volpone“) as Pédrolino
 1979 Il y a longtemps que je t'aime (dt. „Ich liebe dich seit langem“) as Josyane
 1979 Les yeux bleus (TV-Serie) as Patricia Wagner
 1980 La fortune des Rougon (TV-Serie) as Miette
 1980 Les mystères de Paris (dt. „Die Geheimnisse von Paris“, TV-Serie) as Fleur de Marie
 1981 Messieurs les jurés (TV series, Episod 12 „L'affaire Enriquez“) as Jacqueline Norcia
 1982 Le bourgeois gentilhomme as Lucile
 1983 Un homme à ma taille (dt. „Ein Mann meiner Größe“) as Simone
 1985 Madame et ses flics (TV-Serie, Episod 3 „L'impresario de la mort“)
 1987 Albert Schweitzer (TV-Serie, Episod 1.2) as Helene Schweitzer
 1987 Sécurité publique as Marie
 1990 Dames galantes (dt. „Der kleine Tod der feinen Damen“) as Madame de Saint-Luc
 1995 Le juge est une femme (TV-Serie, Episod 4 „Dérive mortelle“) as Nadine Nivel

Quälle 
 Profil vu dr Christine Dorcet-Deschaumes uf linkedin.com

Weblink 
 Homepage vu dr Christine Dorcet-Deschaumes
 

Franzoos
Schauspiler
Frau
Läbigi Person